Hans-Erik Ringkjøb (A) blei valgt til ny ordfører, støtta av 24 representanter – fra A, Sp, SV og Rødt. Motkandidaten Iril Schau Johansen (H) fikk 18 stemmer, mens en var blank. Sigbjørn Hauge (Sp) blei gjenvalgt som varaordfører. I Øygarden var det lister for A, SV, KrF, H, Frp, samt Tverrpolitisk valliste for Øygarden. Sistnevnte er størst i kommunen, også etter en nedgang på 6,9 prosentpoeng til 33,2 prosent. Arbeiderpartiet fikk 30,5 prosent (ned 1,1). Framgangen var det særlig Høyre som stod for med 16,3 prosent. I 2007 stilte ikke partiet egen liste, men ei borgerlig fellesliste fikk da 5,2 prosent av stemmene. Valgdeltakelsen var i 2011 73,5 prosent.